Diari Oficial de la Generalitat Valenciana


Sumari del DOGV 9741, del 07-12-2023 (2023/12269)

ACORD de 5 de desembre de 2023, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, instruït per la Diputació Provincial de València, per a l'execució de les obres de la memòria valorada de l'itinerari per als vianants Chulilla - ruta de los Pantaneros, en la CV-394, de Chulilla a Losa del Obispo (T-829 lot 1)».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12397


Data del document
:   05-12-2023

Organisme emissor
:   Presidència de la Generalitat

Tipus de document
:   Acord

ACORD de 5 de desembre de 2023, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, instruït per la Diputació Provincial de València, per a l'execució de les obres de la memòria valorada de l'itinerari per als vianants Chulilla - ruta de los Pantaneros, en la CV-394, de Chulilla a Losa del Obispo (T-829 lot 1)». [2023/12914]  
Antecedents de fet  
  
Primer. La Diputació Provincial de València, pel Decret de la Presidència núm. 12823, de 20 de desembre de 2021, va resoldre prendre en consideració i sotmetre a informació pública la memòria valorada de l'itinerari per als vianants Chulilla - ruta de los Pantaneros, en la CV-394, de Chulilla a Losa del Obispo (T-829 lot 1).  
Consta la publicació de l'anunci d'informació pública de la memòria valorada, en el Butlletí Oficial de la Província de València núm. 3, de 5 de gener de 2022, i l'acreditació de la falta de presentació d'al·legacions a la memòria.  
L'esmentada memòria d'obres va ser aprovada definitivament pel Decret de la Presidència de la Diputació Provincial de València núm. 2299, de 3 de març de 2022; consta, així mateix, la correcció d'errades efectuada mitjançant el Decret de la Presidència de la Diputació Provincial de València núm. 14911, de data 9 de novembre de 2023.  
  
Segon. Consta la formalització de l'acta de replanteig de la memòria valorada en la qual s'acredita la seua viabilitat en els terrenys a expropiar.  
  
Tercer. La relació concreta i individualitzada dels béns i drets objecte d'expropiació va ser aprovada inicialment mitjançant el Decret núm. 1232, de 25 de gener de 2023, del diputat delegat de l'Àrea d'Infraestructures de la Diputació Provincial de València, i va ser sotmesa a informació pública durant el termini legalment establit a través d'un anunci publicat en el Boletín Oficial del Estado núm. 34, de 9 de febrer de 2023, en el Butlletí Oficial de la Província de València núm. 28, de 9 de febrer de 2023, en el diari Las Provincias, de 15 de febrer de 2023, i en el tauler d'anuncis de l'Ajuntament de Chulilla. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
  
D'acord amb el Decret núm. 5885, de 10 de maig de 2023, del diputat delegat de l'Àrea d'Infraestructures de la Diputació Provincial de València, consta l'exclusió de la finca núm. d'ordre 1 de la relació de béns i drets afectats per l'expropiació, de conformitat amb l'al·legació formulada per l'Ajuntament de Chulilla, per ostentar la condició de domini públic.  
Així mateix, consta que no es van formular altres al·legacions en el període d'exposició pública.  
  
Quart. Mitjançant el Decret núm. 7115, de 30 de maig de 2023, del diputat delegat de l'Àrea d'Infraestructures de la Diputació Provincial de València, es va elevar a definitiva la relació de béns i drets afectats per l'expropiació forçosa per a l'execució de les obres de la memòria valorada.  
  
Cinqué. La sol·licitud d'urgent ocupació de béns i drets afectats per l'expropiació es va formular en l'apartat quart del Decret núm. 1232, de 25 de gener de 2023, del diputat delegat de l'Àrea d'Infraestructures de la Diputació Provincial de València, amb el següent text literal:  
  
«De conformitat amb el que estableix l'article 52 de la Llei d'expropiació forçosa i l'article 56 del seu reglament, sol·licitar del Consell de la Generalitat la declaració d'urgent ocupació dels béns i drets afectats fonamentada en els motius de seguretat viària següents, a què es fan referència en la memòria valorada ressenyada de la ruta de los Pantaneros parteix des de la CV-394 (PK 2+150 aproximadament), punt situat a uns 400 metres al nord del municipi de Chulilla, on actualment no existeix un itinerari per a les persones vianants des de l'eixida del municipi fins a l'inici de la ruta, la qual cosa genera el trànsit de vianants per la vora de la calçada de la CV-394. En aquest tram, la carretera CV-394 té característiques de carretera convencional amb un ample mitjà de calçada de cinc metres, amb un carril per sentit i sense vorals. La carretera en la CV-394, en aquest tram, té una IMD de 381 vehicles/dia amb un percentatge de pesats del 12,29 %.»  
Després de requeriment de la Direcció General d'Administració Local, mitjançant Decret de la Presidència núm. 13015, de 27 d'octubre de 2023, atés l'informe subscrit pel cap de servei de conservació i explotació de l'Àrea de carretera de la Diputació Provincial de València en data 11 d'octubre de 2023, s'exposa, quant a la motivació de la urgència, el següent:  
«La memòria valorada de referència consisteix en el document tècnic i econòmic definitori d'una actuació de millora de la seguretat viària en la carretera CV-394 de Chulilla a Losa del Obispo l'objectiu del qual és dotar d'un itinerari segur per al nombrós trànsit per als vianants que discorre entre el nucli urbà de Chulilla i l'inici de la ruta senderista de los Pantaneros habilitada per l'Ajuntament de Chulilla.  
L'escassa distància entre el nucli urbà de Chulilla i l'inici de la ruta senderista propícia que diàriament, i sobretot durant els caps de setmana i festius, existisca un flux considerable de vianants que, utilitzant les zones d'aparcament disponibles, tant en el nucli urbà com a l'inici de la ruta senderista, transita per la calçada de la carretera al no existir un itinerari segur segregat de la carretera.  
La carretera provincial, al llarg dels aproximadament 500 metres que separen Chulilla de l'inici de la ruta senderista, presenta un traçat sinuós amb corbes en planta de radi reduït, fins a 40 metres de radi, en les quals es produeix una reducció significativa de la visibilitat disponible comprometent la seguretat dels vianants, usuaris també de la carretera, entre els quals es troben famílies amb xiquets i persones adultes. La reducció de la visibilitat disponible juntament amb les característiques de la secció transversal, sense vorals útils pels quals circular fora de la calçada destinada al trànsit rodat, genera situacions de risc potencial evident per a la seguretat viària que urgeix evitar. La secció de la carretera està configurada mitjançant una calçada d'ample variable que, amb caràcter general, no supera els 5 metres d'amplària i, com s'ha esmentat, mancada de vorals.»  
  
Sisé. En l'expedient administratiu consta, a més, el certificat de la retenció de crèdit, d'acord amb el que s'estableix en l'article 52 de la Llei sobre expropiació forçosa de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació de béns afectats a una finalitat d'utilitat pública o interés social, de conformitat amb l'article 2.1 de la Llei de 16 de desembre de 1954 sobre expropiació forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en ells compresos a efectes de la seua expropiació forçosa».  
  
En aquest mateix sentit, d'acord amb l'article 17 de la Llei sobre expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei sobre expropiació forçosa i concordants del seu reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que, segons l'article 56 del Reglament de la Llei d'expropiació forçosa, ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament de la Llei sobre expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant la corporació local expropiant, al·legacions només a l'efecte d'esmenar els possibles errors que s'hagen pogut produir en fer la relació dels béns afectats per l'ocupació urgent.  
  
En aquest expedient s'han complit totes les prescripcions legals contingudes en les disposicions abans esmentades, i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell, i a proposta del president de la Generalitat, d'acord amb les competències que té en matèria d'administració local, de conformitat amb l'article 2 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, el Consell, en la reunió del 5 de desembre de 2023,  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per la Diputació Provincial de València, per a l'execució de les obres de la memòria valorada de l'itinerari per als vianants Chulilla - ruta de los Pantaneros, en la CV- 394, de Chulilla a Losa del Obispo (T-829 lot 1).  
  
Relació de béns i drets afectats  
  
FINCA: 0002  
CULTIU: GARROFERES  
REFERÈNCIA CADASTRAL:  
7324384BI4220B6317NV  
TERME MUNICIPAL: CHULILLA  
PROPIETARI: CEBRIA PEREZ FERNANDO  
SUPERFÍCIE AFECTADA:  
EXPROPIABLE: 57,00 m²  
  
FINCA: 0003  
CULTIU: GARROFERES  
REFERÈNCIA CADASTRAL:  
2397513LF7530I9364RG  
TERME MUNICIPAL: CHULILLA  
PROPIETÀRIA: FABUESTE, SL.  
SUPERFÍCIE AFECTADA:  
EXPROPIABLE: 105,00 m²  
  
FINCA: 0004  
CULTIU: GARROFERES  
REFERÈNCIA CADASTRAL:  
9764852BN8414J2615SP  
TERME MUNICIPAL: CHULILLA  
PROPIETARI: CREMADES DELTORO AMANDO  
SUPERFÍCIE AFECTADA:  
EXPROPIABLE: 72,00 m²  
  
FINCA: 0005  
CULTIU: GARROFERES  
REFERÈNCIA CADASTRAL:  
4446506QQ8233U7902EB  
TERME MUNICIPAL: CHULILLA  
PROPIETÀRIA: CERVERA GOMEZ MARIA CONCEPCION  
SUPERFÍCIE AFECTADA:  
EXPROPIABLE: 89,00 m²  
FINCA: 0006  
CULTIU: GARROFERES  
REFERÈNCIA CADASTRAL:  
5416593WI6459H1260TN  
TERME MUNICIPAL: CHULILLA  
PROPIETÀRIES: RODRIGO CAVA JOSEFINA  
RODRIGO CAVA MARIA DOLORES  
SUPERFÍCIE AFECTADA:  
EXPROPIABLE: 28,00 m²  
  
FINCA: 0007  
CULTIU: BOSC BAIX  
REFERÈNCIA CADASTRAL:  
55635E109852954941HE  
TERME MUNICIPAL: CHULILLA  
PROPIETARI: AJUNTAMENT DE CHULILLA  
SUPERFÍCIE AFECTADA:  
EXPROPIABLE: 55,00 m²  
  
FINCA: 0008  
CULTIU: BOSC BAIX  
REFERÈNCIA CADASTRAL:  
60162Y972581573652JL  
TERME MUNICIPAL: CHULILLA  
PROPIETARI: GOMEZ CREMADES PASCUAL  
SUPERFÍCIE AFECTADA:  
EXPROPIABLE: 182,00 m²  
  
FINCA: 0009  
CULTIU: GARROFERES  
REFERÈNCIA CADASTRAL:  
64316Z394097560836KO  
TERME MUNICIPAL: CHULILLA  
PROPIETARI: CREMADES GREGORI NARCISO  
SUPERFÍCIE AFECTADA:  
EXPROPIABLE: 10,00 m²  
  
FINCA: 0010  
CULTIU: BOSC BAIX  
REFERÈNCIA CADASTRAL:  
55179W414527926228NL  
TERME MUNICIPAL: CHULILLA  
PROPIETARI: AJUNTAMENT DE CHULILLA  
SUPERFÍCIE AFECTADA:  
EXPROPIABLE: 82,00 m²  
  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
- Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
- Potestativament, un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
- En el cas de l'administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular un requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
  
Tot això sense perjuí que les persones interessades puguen exercir qualsevol altra via que estimen oportuna.  
  
Alacant, 5 de desembre de 2023  
  
El president de la Generalitat,  
CARLOS MAZÓN GUIXOT